  Россиысь МЧС-лэн Удмурт Элькунъя валтӥсь управлениезлэн пресс-службаез Майя Бывальцева 23-тӥ южтолэзе Вотка ёросын нюлэс тылпуослэсь бервылзэс утялтонъя улосвылкуспо дышетсконъёс ортчизы. Ужрад нимысьтыз ёзэсъёсты тылпу потон ласянь кышкытлыко вакытлы дасян но нюлэс тылпуосты кысонъя быгатонлыкъёссэс будэтон вылысь радъяськиз. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Дышетсконъёсы Россиысь МЧС-лэн элькунъя валтӥсь управлениысьтыз, Удмуртиысь инкуазь узырлыкъёсъя но инкуазез утёнъя министерствоысь, лесничествоысь, тылпу кысонъя ёзэсысь, администрациысь, мувӧй поттӥсь предприятиосысь ӧнерчиос но техника, доброволецъёс пыриськизы. Озьы ик Киров улосвылысь нюлэсъёсты омырысен но музъем вылысен утёнъя базалэн ыстэм муртъёсыз вуылӥзы. Нырысь ик вань структураос но удысэтъёс валче ужан ужпумъёсты эскеризы, собере ӧнерчиос нюлэс тылпуэз шараян но кысон ласянь ужамзэс возьматӥзы. Легендая нюлэс тылпу гуртлы но мувӧй но чагыр эсьтӥськон кыскись препдриятилы матэктӥз. Нырысь ик калыкез кышкттэм интые нуыны но отын вань условиос кылдытыны ужпум пуктэмын. Собере тылпуэз кутыны но калыклэсь ваньурзэ утьыны кулэ. Дышетсконъёс улсын нырысьсэ элькунын АН-2 самолётысь тылпу кысӥсь парашютистъёс тэтчизы. Югдурез беспилотникъёсын чаклазы. Вань кенжылонъёсты кысӥзы, калыкез дыраз поттӥзы но утизы. Тылпуэз гуртэ но пуштыны быгатӥсь объектъёс доры ӧз лэзе. Радъясьёсын пуктэм ужпумъёсты быдэстӥзы. Приволжск федерал округъя Нюлэс возёсъя департаментлэн кивалтӥсез Александр Орнатский дышетсконъёс ӟеч радъямын шуыса пусйиз. Ватсалом, Нюлэс тылпуос но тудву сэрен кылдэм шимучыръёсты палэнтонъя командно-штабной дышетсконъёс Удмуртиын 21-23 южтолэзе ортчизы. Нырысь нуналаз тудву вакытэ юрттонэз радъянъя тренировкаос мынӥзы. Кыкетӥ нуналаз шимучыръёсты алонъя ӧрилэсь кенешонзэ ортчытӥзы, видеогерӟет пыр ужрад борды элькунысь вань ёросъёс итӥськизы. Тегъёс: Удмуртия Мерлык Шимучыръёс Воткаёрос тылпу МЧС  